CELEX: 32022D0442
Language: et
Date: 2022-02-21 00:00:00
Title: Nõukogu otsus (EL) 2022/442, 21. veebruar 2022, millega antakse luba alustada läbirääkimisi Islandi, Norra Kuningriigi, Šveitsi Konföderatsiooni ja Liechtensteini Vürstiriigiga, et sõlmida Euroopa Liidu ja nimetatud riikide vahel lepingud, mis käsitlevad täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga

18.3.2022   
               
               
                  ET
               
               
                  Euroopa Liidu Teataja
               
               
                  L 90/116
               
            
         NÕUKOGU OTSUS (EL) 2022/442,
         21. veebruar 2022,
         millega antakse luba alustada läbirääkimisi Islandi, Norra Kuningriigi, Šveitsi Konföderatsiooni ja Liechtensteini Vürstiriigiga, et sõlmida Euroopa Liidu ja nimetatud riikide vahel lepingud, mis käsitlevad täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 77 lõiget 2 ja artikli 79 lõike 2 punkti d koostoimes artikli 218 lõigetega 3 ja 4,
         võttes arvesse Euroopa Komisjoni soovitust
         ning arvestades järgmist:
         
                     (1)
                  
                  
                     7. juulil 2021 võeti vastu Euroopa Parlamendi ja nõukogu määrus (EL) 2021/1148, (1) millega loodi Integreeritud Piirihalduse Fondi osana aastateks 2021–2027 piirihalduse ja viisapoliitika rahastu.
                  
               
                     (2)
                  
                  
                     Määruse (EL) 2021/1148 eesmärk on pakkuda raamistikku solidaarsuse väljendamiseks rahalise toetuse kaudu nendele liikmesriikidele ja riikidele, kes kohaldavad Schengeni acquis’ välispiire puudutavaid sätteid. Sellega arendatakse edasi Schengeni acquis’ sätteid, milles assotsieerunud riigid osalevad.
                  
               
                     (3)
                  
                  
                     Määrus (EL) 2021/1148 põhineb Schengeni acquis’l ning Taani otsustas ELi lepingule ja ELi toimimise lepingule lisatud protokolli nr 22 (Taani seisukoha kohta) artikli 4 kohaselt kõnealust määrust oma riigisiseses õiguses rakendada. Protokolli nr 22 artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
                  
               
                     (4)
                  
                  
                     Käesolev otsus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu otsusele 2002/192/EÜ (2). Iirimaa ei osale seetõttu käesoleva otsuse vastuvõtmisel ning see ei ole tema suhtes siduv ega kohaldatav.
                  
               
                     (5)
                  
                  
                     1. septembril 2021, 17. detsembril 2021, 11. augustil 2021 ja 18. augustil 2021 teatasid vastavalt Island, Norra Kuningriik, Šveitsi Konföderatsioon ja Liechtensteini Vürstiriik oma otsusest nõustuda määrusega (EL) 2021/1148 loodud piirihalduse ja viisapoliitika rahastu sisuga ja seda oma riigisiseses õiguskorras rakendada.
                  
               
                     (6)
                  
                  
                     Seepärast tuleks määruse 2021/1148 artikli 7 lõiget 6 arvesse võttes alustada läbirääkimisi, et sõlmida Islandi, Norra Kuningriigi, Šveitsi Konföderatsiooni ja Liechtensteini Vürstiriigiga rahvusvahelised lepingud täiendavate reeglite kohta, mis käsitlevad määruse (EL) 2021/1148 rakendamist igas nimetatud riigis,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Komisjonile antakse luba alustada läbirääkimisi, et sõlmida Islandi, Norra Kuningriigi, Šveitsi Konföderatsiooni ja Liechtensteini Vürstiriigiga lepingud täiendavate reeglite kohta, mis käsitlevad määruse (EL) 2021/1148 rakendamist nimetatud riikides.
            
            
               2.   Läbirääkimisi peetakse käesoleva otsuse addendum’is esitatud nõukogu läbirääkimisjuhiste kohaselt.
            
         
         
            Artikkel 2
            Läbirääkimiste pidamisel konsulteeritakse justiits- ja siseküsimuste nõunikega, kes on ettevalmistav organ, mis määratakse erikomiteeks Euroopa Liidu toimimise lepingu artikli 218 lõike 4 tähenduses.
         
         
            Artikkel 3
            Käesolev otsus on adresseeritud komisjonile.
         
         
            Brüssel, 21. veebruar 2022
            
               
                  Nõukogu nimel
               
               
                  eesistuja
               
               J. DENORMANDIE
            
         
         
            (1)  Euroopa Parlamendi ja nõukogu 7. juuli 2021. aasta määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu (ELT L 251, 15.7.2021, lk 48).
         
            (2)  Nõukogu 28. veebruari 2002. aasta otsus 2002/192/EÜ Iirimaa taotluse kohta osaleda teatavates Schengeni acquis’ sätetes (EÜT L 64, 7.3.2002, lk 20).